**Jamie Richard Vardy** (ent. **Gill**) (s. 11. tammikuuta 1987 Sheffield) on englantilainen jalkapalloilija, joka edustaa Englannin Mestaruussarjassa pelaavaa Leicester Cityä. Vardyn pelipaikka on hyökkääjä.

Ura
---

### Seurajoukkueura

Vardy pelasi juniorina Sheffield Wednesdayssä, mutta häntä ei kelpuutettu ykkösjoukkueeseen. Vardy siirtyi alasarjojen Stocksbridgeen, jossa hän pelasi vuodet 2007–2010 tehden 107 pelissä 66 maalia. Vuonna 2010 Vardy siirtyi Halifax Towniin, joka pelasi tuolloin seitsemänneksi korkeimmalla sarjatasolla. Vardy oli kaudella 2010–2011 yksi joukkueen tärkeimmistä pelaajista tehden 41 pelissä 29 maalia, kun joukkue nousi sarjaporrasta ylemmäksi. Seuraavaksi Vardy siirtyi Conference Nationalissa pelanneeseen Fleetwood Towniin, jota Vardy edusti ainoastaan kauden. Tuolla kaudella hän pelasi 36 ottelua ja teki peräti 31 maalia Fleetwoodin noustessa kakkosliigaan. 

Seuraava etappi Vardyn uralla oli Championshipissä eli toiseksi korkeimmalla sarjatasolla pelannut Leicester City. Hän sai Championshipissä hyvin peliaikaa ja oli takuumiehiä, kun seura nousi Valioliigaan kauden 2013–2014 jälkeen voitettuaan sarjan mestaruuden. Vardy debytoi pääsarjatasolla elokuussa 2014. Ensimmäinen liigamaali syntyi syyskuussa Manchester Unitedia vastaan Leicesterin 5–3-voitossa. Kaudella 2014–2015 hän teki 34 pelaamassaan valioliigaottelussa viisi maalia. 

Marraskuussa 2015 Vardy sivusi Ruud van Nistelrooyn ennätystä tehtyään kymmenessä peräkkäisessä valioliigaottelussa maalin. Myöhemmin marraskuussa hän nosti ennätyksen yhteentoista peräkkäiseen maaliin valioliigaottelussa Manchester Unitedia vastaan. Hän teki kauden 2015–2016 aikana 24 maalia pelaamassaan 36 ottelussa ja juhli myös mestaruutta Leicesterin kanssa. Kauden päätteeksi Vardy valittiin Valioliigan vuoden pelaajaksi ja lisäksi myös FWA:n vuoden pelaajaksi ja Valioliigan tähdistöjoukkueeseen.

Vardy teki kaudella 2016–2017 Valioliigassa 13 ja Mestarien liigassa kaksi maalia. Seuraavalla kaudella hän osui Englannin pääsarjassa 20 kertaa. Kaudella 2018–2019 hän teki 18 valioliigamaalia. Hän voitti valioliigakauden 2019–2020 maalikuninkuuden tehtyään 23 maalia. Kaudella 2020–2021 hän teki 15 ja syötti yhdeksän liigamaalia. Leicesterin voittamassa FA Cupissa hän pelasi neljä ottelua ilman maaleja. Eurooppa-liigan neljässä ottelussa hän viimeisteli kaksi maalia. Saman vuoden elokuussa hän oli voittamassa FA Community Shieldiä. Kaudella 2021–2022 hän teki 25 valioliigaottelussa 15 maalia. Eurooppa-liigassa hän pelasi neljä ja Konferenssiliigassa kaksi ottelua ilman maaleja. Leicesterin Valioliigasta putoamiseen päättyneellä kaudella 2022–2023 hän viimeisteli 37 liigaottelussa kolme maalia.

### Maajoukkueura

Vardy debytoi Englannin jalkapallomaajoukkueessa kesäkuussa 2015 Irlantia vastaan. Avausmaalinsa maajoukkueessa Vardy iski maaliskuussa 2016 ystävyysottelussa Saksan verkkoon.

Vardy edusti Englantia EM-kisoissa 2016, missä hän teki maalin alkulohko-ottelussa Walesia vastaan, ja MM-kisoissa 2018.

Vardy ilmoitti lopettavansa maajoukkueuransa elokuussa 2018.

Saavutukset
-----------

**Seurajoukkuetasolla**

* Englannin Valioliiga: 2015–2016
* FA Cup: 2020–2021
* FA Community Shield: 2021
* Englannin mestaruussarja: 2013–2014
* Northern Premier League Premier Division: 2010–2011
* Conference Premier: 2011–2012

**Henkilökohtainen**

* Englannin Valioliigan vuoden pelaaja: 2015–2016
* FWA:n vuoden pelaaja: 2015–2016
* Englannin Valioliigan vuoden tähdistöjoukkue: 2015–2016
* Englannin Valioliigan kuukauden pelaaja: lokakuu 2015, marraskuu 2015
* Englannin Valioliigan maalikuningas: 2019–2020

**Ennätykset**

* Englannin Valioliigan ennätys enimmissä peräkkäisissä otteluissa tehdyissä maaleissa (11)

Lähteet
-------

* Jamie Vardy Transfermarkt-sivustolla (englanniksi)
* Jamie Vardy National Football Teams -sivustolla (englanniksi)
* Soccerwayn profiili (englanniksi)

### Viitteet

1. ↑  England Players - Jamie Vardy *englandfootballonline.com*. Viitattu 23.7.2018.
2. ↑  Maalintekijät *livetulokset.com*. Viitattu 25.5.2021.
3. ↑  Republic of Ireland 0-0 England *bbc.com*.  7.6.2015. Viitattu 7.6.2015. (englanniksi)
4. ↑  UEFA EURO 2016 - History - England *uefa.com*. UEFA. Viitattu 23.7.2018.
5. ↑  Transfermarkt
6. ↑  Southgate names provisional England squad *fifa.com*.  16.5.2018. FIFA. Viitattu 23.7.2018.
7. ↑  James, Stuart: Jamie Vardy calls time on England career in talks with Gareth Southgate *The Guardian*.  28.8.2018. Viitattu 28.8.2018. (englanniksi)

Aiheesta muualla
----------------

* Kuvia tai muita tiedostoja aiheesta **Jamie Vardy** Wikimedia Commonsissa

  

Leicester City – Englannin Valioliiga
1 Ward |
2 Justin |
3 Faes |
4 Söyüncü |
5 Bertrand |
6 Evans |
7 Barnes |
8 Tielemans |
9 Vardy |
10 Maddison |
12 Smithies |
14 Iheanacho |
15 Souttar |
16 Kristiansen |
18 Amartey |
20 Daka |
21 Ricardo |
22 Dewsbury-Hall |
23 Vestergaard |
24 Mendy |
25 Ndidi |
26 Praet |
27 Castagne |
31 Iversen |
33 Thomas |
37 Tetê |
42 Soumaré |
Manageri Rodgers

Englannin joukkue – Jalkapallon EM-kilpailut 2016
1 Hart |
2 Walker |
3 Rose |
4 Milner |
5 Cahill |
6 Smalling |
7 Sterling |
8 Lallana |
9 Kane |
10 Rooney |
11 Vardy |
12 Clyne |
13 Forster |
14 Henderson |
15 Sturridge |
16 Stones |
17 Dier |
18 Wilshere |
19 Barkley |
20 Alli |
21 Bertrand |
22 Rashford |
23 Heaton |
Valmentaja Hodgson


Englannin joukkue – Jalkapallon MM-kilpailut 2018
1 Pickford |
2 Walker |
3 Rose |
4 Dier |
5 Stones |
6 Maguire |
7 Lingard |
8 Henderson |
9 Kane |
10 Sterling |
11 Vardy |
12 Trippier |
13 Butland |
14 Welbeck |
15 Cahill |
16 Jones |
17 Delph |
18 Young |
19 Rashford |
20 Alli |
21 Loftus-Cheek |
22 Alexander-Arnold |
23 Pope |
Valmentaja Southgate



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Tšekki

 |

 |